Diari Oficial de la Generalitat Valenciana


Sumari del DOGV 5727, del 25-03-2008 (2008/3383)

Informació pública del Programa d'Actuació Integrada del Sector 9A Palmar del Sòl Urbanitzable de Benicarló.
------------------------------------------------------------------------------------------------------------

### Dades del document

Número de DOGV
:   5727

Data del DOGV
:   25-03-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/3383


Data del document
:   12-03-2008

Organisme emissor
:   Rover Alcisa Inmobiliaria, SLU

Tipus de document
:   Informació Pública

Descriptors 

:   * Benicarló
    * pla d'urbanisme
    * empresa privada

Informació pública del Programa d'Actuació Integrada del Sector 9A Palmar del Sòl Urbanitzable de Benicarló. [2008/3383]  
La mercantil Rover Alcisa Inmobiliaria, SLU, amb CIF B-97421788, i domicili a efectes de notificacions al carrer del Botànic Cavanilles, 28, entresòl, 46821 València, formularà proposta de programa d'actuació integrada per gestió indirecta que té com a objecte la urbanització dels terrenys que integren el sector 9.A Palmar del sòl urbanitzable de Benicarló. Tot això a la vista del concurs convocat per l'Ajuntament per a la selecció d'agent urbanitzador, publicat en el Diario Oficial de la Unión Europea de 19.09.2007, les bases particulars de programació del qual van ser aprovades per Acord plenari de 24 de gener de 2007, i publicades a este efecte en el Diari Oficial de la Comunitat Valenciana número 5496 de 23.04.2007, i a l'empara del que disposa l'article 133 de la Llei 16/2005, de 30 de desembre, Urbanística Valenciana (LUV) i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament pel document de planejament que estableix l'ordenació detallada de l'àmbit d'actuació (pla parcial, estudi d'integració paisatgística, estudi acústic, estudi de mobilitat urbana i estudi d'inundabilitat) i el projecte d'urbanització del sector 9.A Palmar de sòl urbanitzable de Benicarló.  
De conformitat amb el que disposa l'article 134 de la LUV i l'article 293 del ROGTU, es va a sotmetre a informació pública l'esmentada documentació, pel termini d'un mes, fent-se constar que quedarà protocol·litzada mitjançant una acta autoritzada per la Notaria de Luis Alberto Terrón Manrique, situada a la plaça de Sant Bartomeu, 10, 2n A, de Benicarló (Castelló), amb horari d'atenció al públic de matí de 10.00 a 14.00 hores, de dilluns a dijous, i de 09.00 a 15.00 hores, els divendres (també per la vesprada dimarts i dijous de 17.00 a 19.30 hores), i quedarà depositada una còpia de la documentació en els ajuntaments de Benicarló i de Peñíscola. Durant l'indicat termini d'un mes, que s'iniciarà a partir de l'endemà de la publicació d'aquest anunci en el DOCV, podrà consultar-se tota la documentació, tant en els ajuntaments referits com en la notaria abans indicada on quede protocol·litzada, on així mateix es podrà obtindre còpia de l'acta de protocol·lització, així com formular les al·legacions oportunes.  
València, 12 de març de 2008.- L'apoderat: Salvador Tordera Baviera.